Berlingske Tidende, 1761-08-07
Den paa de Norske Kyster strandede Russiske Fregat, som har ligget i Bergen, er her ankommen paa Reden, og skal gaae til Cronstadt. Nytten af Prisers Udsættelse er ligesaa bekiendt, som velgrundet i den Menneskelige Natur. Mange Landes Erfarenhed aflegge det tilstrækkeligste Vidnesbyrd derom. Videnskaberne ere oplivede, Konsterne befordrede, begge Deele formeerede med nye og nyttige Opdagelser. Store Sieles Fortrin er sat i Lyset; Vittige men fortrykte Hoveder ere revne ud fra Mørket; Fortienester ere alleroftest i denne Arcopagitiske Ret erkiendte for Fortienester; Lande, som af den ved Priser i forrige hundrede Aar lagte Sæd nu høste fordeelagtige Frugter, blive paa samme Maade ved at plante Væxter, som skulle nytte det følgende. Vort Fædreneland har seet andre Landes Fordeel, og kiender Kilden. Fædernelandets Fader har aabnet den hos Os. Selvsamme mægtige og kierlige Haand, der har gjort de mange andre nyttige Stiftelser, har og gjort denne. Landhuusholdningen, den for et Land saa umistelige Videnskab, udbreder sig hos Os. De Oplysninger og Opdagelser, som den Kongelige Gavmildhed aarligen forskaffer, giør, at denne Videnskab udskyder sig i fleere Greene til fleere Frugter for den beste Monarks elskte Folk. De smukke Videnskaber glæde sig og ved den samme Naade. De love sig blant Os en Høyde, som svarer til den høye Beskytters Hensigt. Tale-Skialdre= og Skildre=Konsten have Føye til at spaae sig den gyldne Alder. Kongen er gjerne sit Folks Mønster. Jntet Exempel er større, intet er kraftigere. Man kan haabe, at Fædernelandets Børn, som see daglig nye Prøver paa dets Faders Omhue, følge Høysammes Fodspor. En Undersaat, en velsindet Patriot, har fattet det Forsæt i sin Ringhed at følge den. Begyndelsen gjør han med at udlove 4 Priser, hver paa 50 Rdlr. Hans Landsmænds Domme og deres Understøttelse skal bestemme Fortsettelsen. Selv forbeholder Han sig alene Gaven. Dommen over de indkomne Stykker har han overladt til Mænd, hvis Skarpsindighed og upartiskhed han er forvisset om. De 4 Priser blive uddeelte til dem, som best oplyser følgende fire Materier: Den første Priis tilfalder den, som grundigst viser: Hvorfor en guddommelig Forløser egentlig var fornøden for Os: Men her ønskede man, at dette allervigtigste Beviis maatte affattes saaledes, at Ulærde ligesaavel, som Lærde kunde kiende og fornemme dets Kraft. Grundighed og Tydelighed maatte da saaledes foreenes, at Sandheden kunde sees i lige stort Lys og Styrke. Den anden Priis bliver dem til Deel, som tilstrækkeligst viser: Hvad Fordeel og hvad Mangel det Danske Sprog har i Sammenligning med det Tydske og Franske Her ønskede man at see Fædernelandets Sprog holdte imod disse Fremmede, og det i et Sprog heele Vidde. Dets Rigdom og Fattigdom paa Ord af alle Talens Parter, dets Grammatik, dets Syntaxis, dets Construction, dets Udtale, dets Beqvemhed til de smukke Videnskaber &c. Alt dette ville da blive en Betragtning for Arbeyderne. Det kiendes lettelig, at man fordrer meere et grundigt Anlag, end en omstændelig Afhandling. Den 3die Priis skal tildømmes den, som grundigst forklarer Hvorvidt Forældre uden Statens Fornærmelse kunne og ere pligtige til at bestemme deres Afkoms udvortes Lyksalighed i Staten: Den 4de Priis vil tilhøre den, som best oplyser: Hvilke Lande der have været de lykkeligste, enten de hvori det ikke har været tilladt at skrive om den offentlige Landhuusholdning, eller de, hvor det har været enhver tilladt: Alle Afhandlingerne skrives paa Dansk, og hvert Stykke, som indsendes maae kunne trykkes paa 6 Ark med smaa Cicero Skrift. Man ønsker end meere, at Sprogets Reenhed og Yndighed maae være Forfatterne en Sag af Vigtighed. Afhandlingerne indsendes Franco, under Forsegling til den Mummiske Boghandling paa Børsen her i Kiøbenhavn, og uden paa skrives: For Priserne. Et Tanke=Sprog maatte skrives paa hvert Prøvestykke. Det samme maatte og skrives paa en medfølgende og med et fremmed Signet forseglet Seddel, inden i hvilken Forfatterens Navn, Titel og Opholdsted maatte findes. Alle Stykkerne maae være indløbne inden St. Hans Dag 1762. Tre Maaneder derefter skulle Priserne tildømmes de Stykker, som holdes for de Beste, og da blive aleene de Sedler aabnede, som høre til dem. De øvrige forseglede Sedler derimod blive ubrudte og tillige med de Afhandlinger som ikke vinde Prisen, udlevert uopbrudte paa Anfordring. Derpaa skulle deres Navne, som have vundet, strax i de lærde og Kiøbenhavnske Danske Post-Tidender bekiendtgiøres, og Stedet anvises, hvor de kunne modtage deres Priser, og siden afhente 2 Exemplarer af Priisskrifterne.